Dezastru în Europa, unde sunt coduri portocalii de furtuni. Inundații în Germania și Olanda, grindină cât mingea de ping-pong în Franța
Data actualizării: Data publicării:
Fenomenele meteo extreme afectează centrul și vestul Europei. Ploile torențiale au provocat inundații în Germania și Olanda, iar în Franța grindina a dat peste cap traficul rutier și aerian. Vremea se anunță capricioasă și în Bulgaria, Serbia și Ungaria, unde sunt în vigoare coduri portocalii și galbene furtuni și precipitații abundente.
Mai mulți germani din sud-vestul țării s-au trezit cu apa în case ori cu mașinile luate de viitură după o noapte și o dimineață în care a plouat neîncetat.
Furtunile au adus în unele locuri 50 de litri de apă pe metru pătrat în decurs de câteva ore.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Olandezii din sudul și vestul țării au fost cei mai afectați de furtunile dezlănțuite. Cantitățile mari de apă acumulate într-un timp foarte scurt au provocat viituri și alunecări de teren. Și nu doar apa le-a fost dușman olandezilor, ci și descărcările electrice. O casă a ars după ce a fost lovită de fulger. Nimeni nu a fost rănit, au anunțat pompierii, dar clădirea a fost distrusă în totalitate.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Nici Franța nu a fost ocolită de vremea capricioasă. Grindina le-a provocat cele mai mari probleme locuitorilor din centrul țării. Grindină cu dimeniunea unei mingi de ping-pong a devastat mai multe podgorii.
Meteorologii avertizează că ploile vor continua și în zilele următoare cu riscul producerii unor fenomene meteo izolate.